
Előterjesztés
a Közgyűlés részére
Tisztelt Közgyűlés!
A Fővárosi Közgyűlés 2156/2012. (10. 31.) számú határozatával előzetesen hozzájárult, hogy a Fővárosi Önkormányzat pályázatot készítsen elő és nyújtson be a KEOP-1.1.1/B/10-11 jelű konstrukcióban „A fővárosi hulladékgazdálkodási rendszer környezetbarát technológiáinak bővítése, a hulladékfeldolgozás és újrahasznosítás arányának növelése” címmel. A pályázat benyújtására 2013. január 31. napján került sor. A 1232/2013. (IV. 23.) Korm. határozat jóváhagyta a KEOP-1.1.1/B/10-11-2013-002 azonosító számú „A fővárosi hulladékgazdálkodási rendszer környezetbarát technológiáinak bővítése, a hulladékfeldolgozás és újrahasznosítás arányának növelése” című projekt támogatását, 93,86 %-os támogatási intenzitás mellett.
A pályázati kiírás célja a hulladékkezelésre vonatkozó európai uniós és hazai jogszabályi követelmények teljesítésének támogatása a Környezet és Energia Operatív Program keretében. A projekt célja a budapesti hulladékgazdálkodási rendszer fejlesztése a környezetbarát technológiák bővítésével.
A Fővárosi Önkormányzat a hulladékkezelési közszolgáltatási feladatokat a Fővárosi Közterület-fenntartó Zártkörűen Működő Részvénytársaság (FKF Zrt.) útján látja el. A Fővárosi Önkormányzat és az FKF Zrt. célja egy olyan integrált hulladékgazdálkodási rendszer kiépítése Budapesten, ami hozzájárul a fenntartható hulladékgazdálkodás megvalósításához. Az ehhez szükséges fejlesztéseket szükségessé teszik azon Európai Uniós és hazai jogszabályok, programok és stratégiák, amelyek mennyiségi célkitűzéseket fogalmaznak meg a képződő hulladékok kezelése tekintetében.


A projekt az alábbi fejlesztések megvalósítását foglalja magába:
· A HUHA égetési salakjának lerakására szolgáló lerakó létesítése az Észak-pesti agglomerációban (~600 000 t lerakási kapacitással), csurgalékvíz tisztító berendezéssel;
· A szelektíven gyűjtött hulladékok kezelésére két új utóválogató-előkészítő létesítése (pályázaton kívül finanszírozandó fejlesztéssel 15 000 t kapacitású műanyag, fém válogató a BUFA területén, a projekt keretében 40 000 t kapacitású műanyag, fém, papír frakciók válogatására szolgáló válogató);
· Két Szemléletformáló és Újrahasználati Központ létesítése a XV. és a XVIII. kerületben;
· Logisztikai és Szolgáltató Központ létesítése átrakó állomással az FKF Zrt. Ipacsfa utcai telephelyén;
· Mechanikai előkezelő létesítése a PRHK telephelyén 150 000 t/év kapacitással
· A lomtalanítási hulladékok aprítására szolgáló lomdaráló berendezés beszerzése;
· A salak lerakásához kapcsolódóan fémleválasztó berendezés beszerzése;
· A PRHK I. ütemében lerakásra került hulladék által termelődő depóniagáz hasznosítása (pályázaton kívüli finanszírozással).
A fejlesztés beruházási költségei (Ft)
	Elszámolható költségek
	Támogatói döntés alapján

	Projekt nettó összköltsége
	10 629 624 100 Ft

	Nem elszámolható költségek (Önerőn felüli saját forrás)
	1 647 044 000 Ft

	Önerő
	551 530 418 Ft

	Támogatás összege
	8 431 049 682 Ft


A projekt összes beruházási költsége 11,8 Mrd Ft, ebből 10,9 Mrd Ft a létesítményekhez kapcsolódó építési, illetve eszközbeszerzési költség, 420 millió Ft a kapcsolódó szolgáltatások költsége, valamint 437 millió Ft műszaki tartalék került beállításra.
A beruházási költségek közül várhatóan az kiírásban is a nem támogatható tevékenységek közé fog tartozik a depóniagáz hasznosításához kapcsolódó beruházás (1,4 milliárd Ft). A „BUFA”-válogató költsége (262 m Ft) a tulajdonviszonyok (a válogatómű létesítése a BUFA Kft. tulajdonában lévő telephelyen valósul meg), illetve a működtetés sajátosságai (az elsősorban kézi válogatással működő létesítményben a dolgozók az országos büntetés végrehajtás fogvatartottjai lesznek) miatt került a nem elszámolható költségek közé. 
A Fővárosi Közgyűlés 2157/2012. (10.31.) számú határozata alapján a projekt megvalósításához szükséges, az elszámolható költségekre eső önerő fedezetét a Fővárosi Közterület-fenntartó Zrt. útján kívánja biztosítani. Felkérte a főpolgármestert, hogy az önerő biztosítására vonatkozó feltételrendszert dolgozza ki. 
A megítélt támogatás folyósításának előfeltétele Budapest Főváros Önkormányzata és a Környezet és Energia Operatív Program Irányító Hatósága képviseletében eljáró Nemzeti Környezetvédelmi és Energia Központ Nonprofit Kft., mint közreműködő szervezet (KSZ) közötti Támogatási Szerződés megkötése.
A Támogatási Szerződés megkötésének feltételei:
1. Felül kell vizsgálni a közbeszerzési-, kifizetési- és cselekvési terv ütemezését, különösen a kivitelezések esetében. Ennek keretében a kivitelezéshez kapcsolódó közbeszerzések lépéseit az eddiginél korábbi határidőkhöz kell kötni a 2015. június 30-i véghatáridőn belül történő teljesíthetőség érdekében. Ennek megfelelően egy módosított közbeszerzési terv nyújtandó be.
2. Csatolni kell a saját forrás rendelkezésre állásának igazolására benyújtott megállapodás aláírt példányát.
3. Csatolni kell a képviselő-testületi határozatot arról, hogy az üzemeltetési koncepció alátámasztásához nyújtott, és az MT-ben feltüntetett adatok, információk a valóságnak megfelelnek, továbbá az MT-ben bemutatott üzemeltetési koncepciót, díjpolitikát, díjképzést ismeri és annak betartását a támogatás visszafizetésének terhe mellett vállalja a projekt befejezését követő minimum öt évig.
4. Csatolni kell a 60 napnál nem régebbi tulajdoni lap hiteles másolatát, amely igazolja a Pályázati felhívásban foglalt kötelezettségek teljesítését, vagyis, hogy az adott projektelemhez kapcsolódó ingatlan állami, illetve önkormányzati tulajdonban van, vagy a kedvezményezett tulajdonába került, vagy földhasználati jogot alapított rá.
A projekt megvalósításához nettó 8 431 049 682 forintot, azaz nyolcmilliárd-négyszázharmincegymillió-negyvenkilencezer-hatszáznyolcvankét forintot a Kohéziós Alap és Magyarország költségvetése társfinanszírozásban biztosítja.
Célokmány módosítása
A projekt előkészítési feladata – közbeszerzési eljárások lefolytatása, valamint a projekt egyik elemének megvalósításához szükséges ingatlan megvásárlása – megvalósításához elfogadásra került a 6812. azonosító számú, 382/b/2013. (III. 27.) okmányszámmal jóváhagyott célokmány. (1.sz. melléklet), amelynek módosítása szükséges a 2. Számú mellékletben foglalt tartalommal.  
Az előterjesztéshez kapcsolódó költségvetési rendelet módosítására jelen ülés egy másik napirendi pontjában kerül sor.
Kérem a Tisztelt Közgyűlést az előterjesztés megtárgyalására, és határozati javaslatok elfogadására.




Határozati javaslat
A Fővárosi Közgyűlés úgy dönt, hogy:

A fővárosi hulladékgazdálkodási rendszer bővítése feladatot uniós társfinanszírozással és az FKF Zrt-által biztosított hozzájárulással 11.407.877 e Ft  összköltséggel kívánja megvalósítani.

Az uniós társfinanszírozással tervezett projekt előkészítési feladatainak megvalósulásával és az elnyert támogatás tervbevétele érdekében 
megemeli az FKF által fizetett használati jog tárgyévi ütemével,  66.587 e Ft-tal a „850101 Intézményi működési bevételek” cím bevételi előirányzatát, továbbá 
tervbe veszi a „853601 Beruházási célú támogatásértékű bevételek” cím „KEOP -  A fővárosi hulladékgazdálkodási rendszer bővítése” előirányzatát 1.017.889 e Ft-tal és
megemeli a „854101 Felhalmozási célú ÁFA visszatérülések” cím felhalmozási és tőke jellegű bevételek előirányzatát 292.809 e Ft-tal,   továbbá
csökkenti a „911201 Évközi indítású önkormányzati beruházások” kiadási címen belül a „Fővárosi hulladékgazdálkodási rendszer bővítése, pályázati előkészítés” feladat előirányzatát 617.885 e Ft-tal ezzel egyidejűleg
megemeli a „911201 Évközi indítású önkormányzati beruházások” címen belül a „Fejlesztések átütemezésének tartaléka” előirányzatát 867.100 e Ft-tal ezzel egyidejűleg megemeli a „840301 Önkormányzati beruházások” kiadási címen belül a „Fővárosi hulladékgazdálkodási rendszer bővítése, pályázati előkészítés” feladatot 1.128.070 e Ft-tal. (ebből KEOP támogatás: 1.017.889 e Ft)
A feladat 2014. évi üteme 6.116.612 e Ft (ebből KEOP támogatás: 4.520.513 e Ft), 2015. évi üteme 3.913.980 e Ft (ebből KEOP támogatás: 2.892.647 e Ft). A feladat összköltsége 11.407.877 e Ft. 

Módosítja a „Fővárosi hulladékgazdálkodási rendszer bővítése, pályázati előkészítés” 6812. azonosító számú, 382/b/2013. (III.27.)  okmányszámmal jóváhagyott célokmányát a 2.számú mellékletben foglalt tartalommal. Felkéri a Főpolgármestert, hogy gondoskodjon a módosított célokmány aláírásáról.
határidő:	2013. 06.30.
felelős: 	Tarlós István főpolgármester




jóváhagyja, megköti a Nemzeti Fejlesztési Ügynökség képviseletében eljáró Nemzeti Környezetvédelmi és Energia Központ Nonprofit Kft., mint Közreműködő Szervezet és Budapest Főváros Önkormányzata között „” című projekt tárgyában a Támogatási Szerződést a 3. számú melléklet szerinti tartalommal. Felkéri a Főpolgármester, hogy gondoskodjon a Támogatási Szerződés aláírásáról és benyújtásáról a Közreműködő Szervezet részére.
határidő:	2013. 06.30.
felelős: 	Tarlós István főpolgármester
Határozathozatal módja: 1., 3., 4. egyszerű, 2. minősített
Budapest, 2013. június „   ”
	

	Szeneczey Balázs dr.
főpolgármester-helyettes

	Láttam:

	Sárádi Kálmánné dr.
főjegyző

